Ministru kabineta rīkojuma projekta

**“Par Kandavas novada domes nekustamā īpašuma “Ūdenstornis Liepās”, pārņemšanu valsts īpašumā”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par Kandavas novada domes nekustamā īpašuma “Ūdenstornis Liepās”, pārņemšanu valsts īpašumā” (turpmāk – rīkojuma projekts) mērķis ir atļaut Iekšlietu ministrijai pārņemt bez atlīdzības no Kandavas novada domes nekustamo īpašumu “Ūdenstornis Liepās”, Kandavā, Kandavas novadā, kas nepieciešams jauna administratīvā kompleksa būvniecībai, lai nodrošinātu Iekšlietu ministrijas padotībā esošo iestāžu valsts pārvaldes funkciju – sabiedriskās kārtības un drošības, civilās aizsardzības un ugunsdrošības, īstenošanu. Projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 42. panta otrā daļa un 43. pants.Ministru kabineta 2021. gada 18. marta sēdes protokollēmums (protokols Nr.28, 42.§), informatīvais ziņojums “Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Nodrošinājuma valsts aģentūra ar 2021.gada 26.februāra vēstuli Nr.1.2.8-02/1273 “Par zemes vienību Valsts ugunsdzēsības un glābšanas dienesta depo būvniecībai” informēja Kandavas novada domi (turpmāk – dome) par plānoto ieceri būvēt jaunu tipveida ugunsdzēsības depo un projekta realizēšanai lūdza piešķirt domes īpašumā esošo zemes vienību “Ūdenstornis Liepās” (kadastra numurs 9062 010 0156) jauna administratīvā kompleksa būvniecībai.Ministru kabinets 2021. gada 18. marta sēdē (protokols Nr.28, 42.§, TA-589) ir pieņēmis konceptuālu lēmumu atbalstīt papildu finansējumu ar Covid-19 krīzes pārvarēšanu un ekonomikas atlabšanu saistītu augstas gatavības projektu īstenošanai 2021. un 2022.gadā sadalījumā pa ministrijām atbilstoši informatīvā ziņojuma tabulai Nr.1. Iekšlietu ministrija pieprasījusi līdzekļus līdz 27 300 000 *euro* apmērā pasākumam “Infrastruktūras attīstības projektu īstenošana iekšlietu nozarē”, tajā skaitā Valsts ugunsdzēsības un glābšanas dienesta (turpmāk – VUGD) depo ēku būvniecībai.2021. gada 29. aprīlī pieņemts Kandavas novada domes lēmums (protokols Nr.5, 11.§) “Par zemes vienības “Ūdenstornis Liepās” nodošanu bez atlīdzības”.Rīkojuma projekts paredz pārņemt bez atlīdzības valsts īpašumā Kandavas novada domes īpašumā esošo nekustamo īpašumu “Ūdenstornis Liepās” (nekustamā īpašuma kadastra Nr.9062 010 0156) – zemes vienību 0,86 ha platībā (zemes vienības kadastra apzīmējums 9062 010 0156) – “Ūdenstornis Liepās”, Kandavā, Kandavas novadā (turpmāk – nekustamais īpašums), kas nepieciešams jauna administratīvā kompleksa būvniecībai, lai nodrošinātu Iekšlietu ministrijas padotībā esošo valsts pārvaldes funkciju – sabiedriskās kārtības un drošības, civilās aizsardzības un ugunsdrošības, īstenošanu.Nekustamais īpašums ierakstīts zemesgrāmatā Kandavas pilsētas zemesgrāmatas nodalījumā Nr.100000420730 uz Kandavas novada domes vārda.Saskaņā ar Nekustamā īpašuma valsts kadastra informācijas sistēmā pieejamajiem datiem nekustamā īpašuma kadastrālā vērtība uz 2021.gada 1.janvāri ir 331 *euro*, kā arī ir noteikti šādi apgrūtinājumi:* ekspluatācijas aizsargjoslas teritorija ap ūdenstorni – 0,23 ha;
* aizsargjoslas teritorija gar elektrisko tīklu gaisvadu līniju ārpus pilsētām un ciemiem, kā arī pilsētu lauku teritorijās – 0,06 ha;
* aizsargjoslas teritorija gar elektrisko tīklu gaisvadu līniju ārpus pilsētām un ciemiem, kā arī pilsētu lauku teritorijās – 0,01 ha;
* atrodas Abavas ielejā – īpaši aizsargājamā kultūrvēsturiskā teritorijā – 0,86 ha;
* dabas parka neitrālās zonas teritorija – 0,8578 ha.

VUGD Zemgales reģiona brigādes Tukuma daļas Kandavas postenis šobrīd izvietots Tirgus laukumā 7, Kandavā, Kandavas novadā. Depo ēka ir fiziski un morāli novecojusi un ir sliktā tehniskā stāvoklī, kas būtiski apgrūtina VUGD funkciju izpildi. Ēkas pārbūve nav iespējama, jo esošais zemes gabals ir par mazu. Tāpēc pieņemts lēmums Kandavā būvēt jaunu C kategorijas depo ar papildu telpām Valsts policijai, kā arī Neatliekamās medicīniskās palīdzības dienestam, kas atbilstu visām mūsdienu prasībām.Nekustamā īpašuma pārvaldīšanu un apsaimniekošanu nodrošinās Nodrošinājuma valsts aģentūra piešķirto valsts budžeta līdzekļu ietvaros.Rīkojuma projekts attiecas uz publiskās pārvaldes politiku. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Nodrošinājuma valsts aģentūra un Kandavas novada dome. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021 | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 14 | 0 | 5 | 0 | 5 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 14 | 0 | 5 | 0 | 5 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 14 | 0 | 5 | 0 | 5 | 0 | 0 |
| 2.1. valsts pamatbudžets | 14 | 0 | 5 | 0 | 5 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | x | 0 | x | 0 | x | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar likuma “Par valsts budžetu 2021.gadam” 40.02.00 apakšprogrammā “Nekustamais īpašums un centralizētais iepirkums” plānoti izdevumi jaunā nekustamā īpašuma tiesību nostiprināšanai zemesgrāmatā 14 *euro* apmērā. 2022.gadā un turpmāk izdevumi plānoti nekustamā īpašuma nodokļa samaksai, provizoriski, 5 *euro* apmērā ik gadu. Izdevumi nekustamā īpašuma uzturēšanai tiks segti Iekšlietu ministrijas budžeta programmas 40.02.00 “Nekustamais īpašums un centralizētais iepirkums” ietvaros. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Projekta īstenošanai papildu finanšu līdzekļi nav nepieciešami. Projektu īstenos Iekšlietu ministrija (Nodrošinājuma valsts aģentūra) piešķirto valsts budžeta līdzekļu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija, Nodrošinājuma valsts aģentūra un Kandavas novada dome. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Iekšlietu ministre Marija Golubeva

Vīza: Valsts sekretārs Dimitrijs Trofimovs

Plase 67219137

inese.plase@agentura.iem.gov.lv

Avotiņš 67219136

gatis.avotins@agentura.iem.gov.lv